MARSAY (SIWEL) —I lmend n wass agerYlan n tmeṭṭut, i d-yettuYalen yal aseggas, deg ass n ṭam (08) deg ayyur n meYres, xilla n tuddsiwin d tdukkliwin timmaḍlanin s umata, d tid n Teqbaylit ladYa, ttmagaren-t ass-nni s lficṭat yemgaraden. LadYa aseggas-a Tamsetlelt Tafransist-Taqbaylit (Solidarité France Kabylie), i d-ilulen deg tagara n useggas n 2016, thegga-d yiwen n leqdic d amerkanti, ar ad d-yilin deg ass n 11 deg ayyur-a n meYres deg temdint n Marseille.
Ahil n leqdic yebḍa Yef sin n yiḥricen, ad yebdu seg 19:00 Yer 20:30, s uzwel « Tajmilt i tmeṭṭut », akken daYen ara d yili wawal Yer kra n yinebgawen. Ma d aḥric wis sin yettunefk i uẓawan, ad yebdu seg 21h ad yekfu Yef 00:00h, anda ara yecnu Ʃli n Weɛli, Yunes, Gluṛya, Belɛid, Ʃli Γani, Nadir, akked Ugraw n S.F.K.
Takcumi Yer tzeqqa n tmeYra, ad tesqam s 10 euros i yimeqranen, ma d arrac yesɛan ddaw n 12 n yiseggasen deg tudert-nsen, takcumi-nsen texlleṣ sYur S.F.K. wid tid terza temsalt, hatta tansa n wadeg n lficṭa : 40 Avenue de la rosière 13012 Marseille (métro la fourragère).
I usmekti, tudds-ya n S.F.K Yas akken d tamaynut i d-tlul, tban-d deg leqdic-ines azedgan i uḥraz n tnekkit, tenc-d yakan aselway n G.P.K, mass Ferḥat Mhenni, anda iga yiwen n usarag s wazal-is. Afud igerzen i yal tuddsa, tadukkli, amdan, i yekkaten s tezdeg n wul d wallaY i usnerni n tjaddit-ines.
Akli Muhubi
SIWEL 101700 Mar 17
kab_Latn kab_Latn kab_Latn kab_Latn taq_Latn luo_Latn